Yrome axĩ pyra imenekary poko jexiryke , onezuhpyra exiase . Naeroro ynara tykase Nepuzaratã ya : — Ytoko Ketaria tapyĩ taka , Aikã mũkuru , Sapã pary , moroto oehtohme imaro . Kowenatume , Juta patary tõ esẽme Ketaria tyrise Papironia tuisary a . Imaro exiko ise awahtao ahno rãnao , mame ytoytõko mase ise oehtoh pona . Mame tonahsẽ ekaroase Nepuzaratã ya tynekarory maro , mame ytoase morotoino .
